Darréu - Uiquipedia

# Darréu

### De Uiquipedia

Darréu-mocedá nacionaliego ye una organización política asturiana de mocedá.

## [editar] Definición

Darréu defínese nacionaliega y d'izquierdes y pretende ser la organización política referente del nacionalismu y l'independentismu asturianu d'izquierda na estaya la mocedá guetando la forma d'atopar el meyor camín na costrucción d'un proyeutu que lleve a Asturies a la reconocencia de los drechos nacionales y de los drechos sociales como Pueblu Trabayador.

Ye una organización horizontal y asamblearia na que puen participar toles moces y mozos que compartan los sos entamos mínimos fasta los 30 años.

## [editar] Furrulamientu

Darréu ta vinculada orgánicamente a la organización política Andecha Astur actuando como la so estaya de mocedá y contribuyendo asina a l'enanche d'esi movimientu políticu.

Pesia la so vinculación orgánica a Andecha Astur caltién total independencia organizativa respeuto a ésta. Darréu tien los sos propios muérganos d'alderique, participación y decisión y tien la so propia ayalguería.

Organízase por Conceyos con autonomía política (coincidentes colos conceyos asturianos) qu'a la vez deciden asambleariamente la "política nacional" na Xunta Nacional,

## [editar] Actividá

Ente los actos propios de Darréu destaquen los conciertos conmemorativos de la revolución d'ochobre ("Asturies nun escaez") qu'en 2006 pasen a integrase nel Día de la Mocedá Revolucionario xornada de vindicaicón social de la mocedá onde amás del conciertu en 2006 destacó la manifestación baxo'l llema "Futuru n'Asturies".

Darréu participa dende la so fondación nes manifestaciones del Día de la Nación Asturiana d'Andecha Astur y na del Primeru Mayu qu'entamen los sindicatos Corriente Sindical d'Izquierda (CSI), SUATEA y CGT.

## [editar] Publicaciones

La organización xuvenil edita la revista Írguite integramente n'asturianu y con conteníos culturales y políticos.

## [editar] Ver tamién

- Andecha Astur

## [editar] Enllaces esternos

- Páxina oficial d'Andecha Astur
- Páxina odicial de Darréu-Mocedá Nacionaliego
- Revista Írguite
- Día de la Mocedá Revolucionario

Retrieved from "http://ast.wikipedia.org../../../d/a/r/Darr%C3%A9u.html"

Categoríes: Partíos políticos d'Asturies | Nacionalismu asturianu

##### Views

- Artículu
- Discusión
- Revisión actual

##### Buscar